Ավելի քան 34 հազար մարդ փախստական դառնալով հարազատ երկրից՝ փորձել է հասնել Եվրամիության պետություններ, սակայն զոհվել է ճանապարհներին: Փախստականների միջազգային օրվա առթիվ հունիսի 20-ին նրանց ցուցակը հրապարակել է բրիտանական «Գարդիանը»: Նշվում է, որ ցուցակը կազմել է United for Intercultural Action ցանցը, որը միավորում է ավելի քան 550 կազմակերպություն: Դրանք բոլորը հանդես են գալիս ազգայնամոլության, ռասիզմի, ֆաշիզմի և փախստականների նկատմամբ խտրականության դեմ: